Felix Gottwald

Felix Gottwald () er ein austerriksk, tidlegare kombinertløpar frå Zell am See i forbundslandet Salzburg. Mellom 1997 og 2001 vann han 18 medaljar (6-3-9) i ulike verdsmeisterskap på ski og i vinterolympiadar. Halvparten av medaljane oppnådde han i indidividuelle øvingar; eitt gull, to sølv og seks bronsar. Gottwald vann 23 renn i verdscupen, og sikra seg kombinertpokalen for 2001-sesongen.

Aktiv
Gottwald fekk sin fyrste VM-medalje då han i ski-VM 1997 i Trondheim var med på Austerrikes lag som tok bronse i lagtevlinga. Fire år seinare vart det sølvmedaljar på Gottwald og Austerrike i lagtevlinga i ski-VM i Lahti, der han kapra bronsemedaljen i normaløvinga.

Under vinter-OL 2002 i Salt Lake City hamna Gottwald på tredjeplass i begge dei individuelle øvingane, og var dessutan med på laget som vart nummer tre i lagtevlinga. Året etter, i verdsmeisterskapen i Val di Fiemme i 2003, tok Gottwald medalje i alle tre kombinertøvingae. Han fekk medaljar av kvar valør; gull i lagtevlinga saman med Michael Gruber, Wilhelm Denifl og Christoph Bieler, sølv i normaløvinga og bronse i halvprogrammet (sprint).

I verdsmeisterskapen i Oberstdorf i 2005 fekk Gottwald to bronsemedaljar; ein i normaløvinga og ein i lagtevlinga. Høgdepunktet for Gottald kom då han vart olympisk meister i sprint (halvprogram) og i lagtevlinga i Torino, samt tok sølvet i normaløvinga.

Gottwald vann sitt tredje OL-gull då han i Vancouver 2010 atter var mellom dei fire utvalde austerrikarane som vann lagtevlinga, dei andre på laget var Bernhard Gruber, David Kreiner og ankermannen Mario Stecher. I sitt siste internasjonale meisterskap, ski-VM 2011 i Oslo tok Gottwald ein individuell bronse, og han var med på det austerrikske laget som vann begge lagtevlingane.

Han la opp i 2011.

Verdcupsigrar
 Dato Stad Land 2. desember 2000  Kuopio  Finland  3. desember 2000  Kuopio  Finland  19. januar 2001  Park City  USA  1. mars 2001  Nayoro  Japan  9. mars 2001  Oslo  Noreg  10. Mars 2001  Oslo  Noreg  7. desember 2001  Zakopane  Polen  16. desember 2001  Steamboat Springs  USA  29. desember 2001  Oberwiesenthal  Tyskland   5. januar 2002  Schonach  Tyskland   11. januar 2002  Val di Fiemme  Italia  13. januar 2002  Ramsau am Dachstein  Austerrike  1. januar 2003  Oberhof   Tyskland   12. januar 2003  Chaux-Neuve  Frankrike  8. mars 2003  Oslo  Noreg  15. mars 2003  Lahti  Finland  12. februar 2005  Pragelato  Italia  3. januar 2006  Ruhpolding  Tyskland    6. januar 2007  Oberstdorf  Tyskland   20. januar 2007  Seefeld  Austerrike  9. januar 2010  Val di Fiemme  Italia   27. november 2010  Kuusamo  Finland  8. januar 2011  Schonach  Tyskland  

I 2003 vart Gottwald tildelt Holmenkollmedaljen saman med Ronny Ackermann.

Kjelder
Denne artikkelen bygger på «Felix Gottwald» frå ,  den 21. februar 2013.  


 Bakgrunnsstoff 



Kategori:Austerrikske kombinertløparar
Kategori:Verdsmeistrar i kombinert
Kategori:Kongepokalvinnarar i skiidrett
Kategori:Vinnarar av Holmenkollmedaljen
Kategori:Olympiske meistrar for Austerrike
Kategori:Olympiske sølvmedaljevinnarar for Austerrike
Kategori:Olympiske bronsemedaljevinnarar for Austerrike
Kategori:Austerrikske deltakarar under vinter-OL 1994
Kategori:Kombinertløparar under vinter-OL 1994
Kategori:Austerrikske deltakarar under vinter-OL 1998
Kategori:Kombinertløparar under vinter-OL 1998
Kategori:Medaljevinnarar under vinter-OL 2002
Kategori:Austerrikske deltakarar under vinter-OL 2002
Kategori:Kombinertløparar under vinter-OL 2002
Kategori:Medaljevinnarar under vinter-OL 2006
Kategori:Austerrikske deltakarar under vinter-OL 2006
Kategori:Kombinertløparar under vinter-OL 2006
Kategori:Medaljevinnarar under vinter-OL 2010
Kategori:Austerrikske deltakarar under vinter-OL 2010
Kategori:Kombinertløparar under vinter-OL 2010